Hun var datter av Giovanni d'Andrea, professor i kanonisk rett ved Bolognas universitet, ble utdannet av sin far, og underviste selv ved det at hun overtok hans forelesninger som vikar i hans fravær. Ifølge Christine de Pisan underviste hun skjult bak et draperi for at ikke studentene skulle bli distrahert av hennes skjønnhet. Hun giftet seg med advokaten Giovanni Caldesimus og døde ung. Hennes far gav sitt verk om pave Gregor Xs dekretalier navnet etter henne. Også hennes søster, Bettina d'Andrea, underviste i jus og filosofi, ved universitetet i Padova, der også hennes mann arbeidet, til sin død i 1335.